[{"text_idx": "#000000", "text": "Er bod colegau Prifysgol Rhydychen wedi bod yn gweithio gydag ysgolion ar draws Cymru am flynyddoedd lawer, mae myfyrwyr o Gymru yn parhau i gael eu tangynrychioli yn Rhydychen ac rydym am i hyn newid. Mae hi'n amser rhoi cynnig ar ddull newydd!"}, {"text_idx": "#000001", "text": "Mae Coleg yr Iesu, Coleg Newydd a Coleg St Catherine wedi ymuno a\u0302'i gilydd i lansio Oxford Cymru, ein rhaglen estyn allan cymunedol i Gymru! Wrth weithio gyda'i gilydd, bydd y colegau hyn yn sicrhau bod Prifysgol Rhydychen am y tro cyntaf yn medru cynnig rhaglen estyn allan cydlynol sydd yn gyfrifol am Gymru gyfan. Mae ein amcanion yn uchelgeisiol ac wedi\u2019u rhannu\u2019n ddau faes allweddol:"}, {"text_idx": "#000002", "text": "Sicrhau bod cyfran y gwaith allgymorth a ddarperir gan y Brifysgol yn adlewyrchu cyfran yr ysgolion ym mhob rhanbarth yng Nghymru erbyn 2024/25.Cynyddu\u2019r gwaith allgymorth yng Nghanolbarth, Gogledd-orllewin a Gorllewin Cymru i sicrhau ei fod yn adlewyrchu cyfran yr holl ysgolion yn y rhanbarthau hyn erbyn 2024/25.Creu ymgyrch farchnata ddigidol ac mewn print i gyrraedd holl ysgolion uwchradd Cymru erbyn 2023, gan helpu i godi proffil Prifysgol Rhydychen yng Nghymru."}, {"text_idx": "#000003", "text": "Cynyddu cyfradd twf ceisiadau gan fyfyrwyr ysgolion gwladol Cymru i 5% y flwyddyn erbyn 2024/25.Cynyddu ceisiadau o Dde-orllewin a Gorllewin Cymru fel eu bod yn cyfrif am o leiaf 25% o gyfanswm y ceisiadau o Gymru erbyn 2024/25."}, {"text_idx": "#000004", "text": "Am fwy o wybodaeth am yr ymchwil sydd wrth wraidd yr ymrwymiadau hyn, ewch i Gynllun 'Access and Participation' Prifysgol Rhydychen."}, {"text_idx": "#000006", "text": "Yn ogystal a\u0302 gweithio gyda Rhwydwaith Seren ar hyd a lled Cymru, mae Oxford Cymru hefyd yn datblygu partneriaethau gydag awdurdodau lleol, ymddiriedolaethau aml-academi a mudiadau mudoledd cymdeithasol."}, {"text_idx": "#000007", "text": "Bydd y colegau hefyd yn parhau a\u0302'u gwaith presennol mewn rhannau eraill o'r DU. Noder os nad ydych chi neu eich ysgol yn rhan o'n categori\u0308au mynediad, mae digon o gyngor a chefnogaeth ar gael ar eich cyfer yma ac ar wefan y Brifysgol. Mae croeso i bob ysgol, chweched ddosbarth a choleg addysg bellach dros Gymru i gysylltu ag Oxford Cymru am wybodaeth a chyngor ar y broses fynediad a gwaith estyn allan. Mae manylion am golegau cyswllt ar gyfer rhannau eraill o'r DU ar gael ar wefan y Brifysgol."}, {"text_idx": "#000008", "text": "Nid ydym yn disgwyl gwneud newidiadau radical dros nos, ond gobeithiwn adeiladu partneriaethau hirdymor dros y rhabarth a fydd yn elwa'r gymuned ysgolion yn ogystal a\u0302'n Prifysgol."}, {"text_idx": "#000010", "text": "Oxford UniversityStrategic planOxford's researchCourse fees and fundingLibrariesMuseums and collectionsOpen daysOxford glossaryFreedom of speech statementStatement on Modern SlaveryData privacy / GDPRSport at OxfordConferences at Oxford\u725b\u6d25\u5927\u5b66"}, {"text_idx": "#000012", "text": "Any questions?Jobs and vacanciesTerm datesMapNexus365 emailGiving to Oxford"}]